Diari Oficial de la Generalitat Valenciana


Sumari del DOGV 9441, del 04-10-2022 (2022/8878)

RESOLUCIÓ de 28 de setembre de 2022, del vicepresident executiu de l'Agència Valenciana de la Innovació (AVI), per la qual s'acorda l'ampliació del termini per a la presentació de la documentació justificativa de la primera fase de justificació dels programes d'ajudes de «Projectes estratègics en cooperació» i de «Consolidació de la cadena de valor empresarial», previst en la Resolució de 7 d'abril de 2022 per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2022 a 2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9441

Data del DOGV
:   04-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8878


Data del document
:   28-09-2022

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de setembre de 2022, del vicepresident executiu de l'Agència Valenciana de la Innovació (AVI), per la qual s'acorda l'ampliació del termini per a la presentació de la documentació justificativa de la primera fase de justificació dels programes d'ajudes de «Projectes estratègics en cooperació» i de «Consolidació de la cadena de valor empresarial», previst en la Resolució de 7 d'abril de 2022 per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2022 a 2024. [2022/8878]  
  
En la convocatòria realitzada mitjançant la Resolució de 7 d'abril de 2022, del vicepresident executiu de l'Agència Valenciana de la Innovació, es disposa en l'apartat 3 del seu punt resolutiu seté referit als terminis de justificació del projecte que, en la primera fase de justificació, la documentació justificativa es presentarà, com a màxim, el 5 d'octubre de 2022.  
S'està demorant la signatura de la resolució de concessió de les sol·licituds d'ajuda vinculades a la línia pressupostària S7065000, corresponent tant al programa de «Projectes estratègics en cooperació» com al de «Consolidació de la cadena de valor empresarial», degut tant al volum i complexitat dels projectes inherents a tots dos programes, com a l'espera que abans s'haguera tramitat i publicat en el DOGV la Resolució de 20 de setembre de 2022, del vicepresident executiu de l'Agència Valenciana de la Innovació (DOGV 27.09.2022), per la qual s'incrementa l'import màxim que ha de finançar les ajudes de les línies pressupostàries S0729000 i S7065000 amb l'import sobrant de les línies S7061000, S7062000, S7063000 i S7058000, convocades mitjançant la citada Resolució de 7 d'abril de 2022.  
  
Davant tal circumstància, esdevé necessari que les entitats que siguen beneficiàries de tots dos programes disposen d'un temps mínim imprescindible per a poder presentar la documentació justificativa de la primera fase, la qual pot abastar des de la data de sol·licitud de l'ajuda d'acord amb el fixat en l'apartat 2 del punt resolutiu seté de la convocatòria, i no s'ajusta a aquesta necessitat la data pròxima del 5 d'octubre de 2022.  
Per això, i conforme amb la facultat prevista en l'article 32 de la Llei 39/2015, d'1 d'octubre, del procediment administratiu comú de les administracions públiques, és procedent ampliar el termini per a la presentació de la documentació de la primera fase de justificació corresponent al programa de «Projectes estratègics en cooperació» i al de «Consolidació de la cadena de valor empresarial», amb subjecció als requisits establits en el mencionat article 32.  
En virtut d'això, i de conformitat amb el que s'estableix en l'article 14.1.h de la Llei 1/2017, d'1 de febrer, de la Generalitat, per la qual es crea l'Agència Valenciana de la Innovació; en l'article 6.1 del Decret 9/2018, de 30 de maig, del president de la Generalitat, pel qual s'estableixen les bases reguladores per a la concessió d'aquestes ajudes, i en el punt resolutiu desseté de la convocatòria realitzada mitjançant la Resolució de 7 d'abril de 2022, resolc:  
  
Primer  
Ampliar per als projectes corresponents als programes de «Projectes estratègics en cooperació» i de «Consolidació de la cadena de valor empresarial» fins a les 14 hores del 14 d'octubre de 2022, el termini previst en l'apartat 3 del punt resolutiu seté de la Resolució de 7 d'abril de 2022, del vicepresident executiu de l'Agència Valenciana de la Innovació, referit al termini en el qual com a màxim ha de presentar-se la documentació justificativa en la primera fase de justificació.  
  
  
Segon  
Publicar aquesta resolució en el Diari Oficial de la Generalitat Valenciana, de conformitat amb el que es preveu en l'article 45 de la Llei 39/2015, d'1 d'octubre, del procediment administratiu comú de les administracions públiques.  
Tercer  
Contra aquesta resolució d'ampliació de termini no es pot interposar recurs, de conformitat amb el que es disposa en l'article 32.3 de la Llei 39/2015, d'1 d'octubre.  
  
València, 28 de setembre de 2022.- El vicepresident executiu de l'AVI: Andrés García Reche.